Diari Oficial de la Generalitat Valenciana


Sumari del DOGV 8141, del 04-10-2017 (2017/8638)

RESOLUCIÓ de 29 de setembre de 2017, de la vicepresidenta i consellera d'Igualtat i Polítiques Inclusives, per la qual s'amplia i es fixa el termini per a la justificació de les bestretes de les subvencions en matèria d'igualtat en la diversitat per a l'exercici 2017, convocades per mitjà de la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, per la qual es convoquen subvencions en matèria d'igualtat en la diversitat per a l'exercici 2017
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8638


Data del document
:   29-09-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 29 de setembre de 2017, de la vicepresidenta i consellera d'Igualtat i Polítiques Inclusives, per la qual s'amplia i es fixa el termini per a la justificació de les bestretes de les subvencions en matèria d'igualtat en la diversitat per a l'exercici 2017, convocades per mitjà de la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, per la qual es convoquen subvencions en matèria d'igualtat en la diversitat per a l'exercici 2017 [2017/8638]  
Per mitjà de l'Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 7799, de 7 de juny de 2016, es van establir les bases reguladores de la concessió d'ajudes per a finançar programes de suport a la igualtat en la diversitat.  
Per mitjà de la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, es van convocar les ajudes en matèria d'igualtat en la diversitat per a l'exercici 2017.  
Per mitjà de la Resolució de 23 de juny de 2017, de la Vicepresidència i Conselleria d'Igualtat i Polítiques Inclusives es van concedir subvencions en matèria d'igualtat en la diversitat i es va establir en l'apartat seté que, després de la resolució de concessió, es lliuraria anticipadament el 65 % de l'import concedit i, en l'apartat huité, que la justificació d'aquest pagament anticipat es faria com a data màxima el dia 6 d'octubre de 2017.  
La demora en el pagament efectiu de les ajudes concedides fa ineludible la necessitat d'ampliar el termini de presentació de la justificació, ja que l'execució de molts dels projectes subvencionats es financen majoritàriament amb les ajudes concedides.  
Vist el que disposen l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 32.1 de la Llei 39/2015, d'1 d'octubre, del procediment administratiu comú de les administracions públiques, a proposta de l'òrgan que concedeix aquestes subvencions, que han sigut delegades en la persona titular de la direcció general competent en matèria d'igualtat en la diversitat, resolc:  
  
  
Únic  
Ampliar el termini de justificació del 65 % de l'acompte de la subvenció, fixat per la Resolució de 23 de juny de 2017, fins al 31 d'octubre de 2017, data límit per a aportar la documentació a la qual fa referència la resolució esmentada.  
Contra la present resolució, d'acord amb l'article 32.3 de la Llei 39/2015, d'1 d'octubre, del procediment administratiu comú de les administracions públiques, no es pot interposar cap recurs.  
  
  
València, 29 de setembre de 2017.- La vicepresidenta i consellera d'Igualtat i Polítiques Inclusives: Mónica Oltra Jarque.